A Tanács 2603/69/EGK rendelete

(1969. december 20.)

a közös exportszabályozás létrehozásáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 111. és 113. cikkére,

tekintettel a mezőgazdasági piacok közös szervezésének létrehozásáról szóló, valamint a feldolgozott mezőgazdasági termékekre vonatkozó, a Szerződés 235. cikke alapján elfogadott szabályozásra, különösen a szabályozás azon rendelkezéseire, amelyek eltérést engednek attól az általános alapelvtől, amely szerint mennyiségi korlátozások vagy azonos hatású intézkedések csak az ugyanazon szabályozás által meghatározott intézkedésekkel helyettesíthetők,

tekintettel a Bizottság javaslatára,

mivel az átmeneti időszak befejeztével a közös kereskedelmi politikának egységes elveken, egyebek között a kivitelre vonatkozó egységes elveken kell alapulnia; mivel ennek a politikának a megvalósítása szükségszerűen annak fokozatos egységesítését foglalja magában az átmeneti időszakban;

mivel ezért közös szabályokat kell bevezetni az EGK-ból származó kivitelre;

mivel a kivitel szinte teljesen liberalizált az összes tagállamban; mivel ezáltal lehetőség van közösségi alapelvként elfogadni azt, hogy a Közösség tagállamaiból a harmadik országokba irányuló kivitelre semmilyen mennyiségi korlátozás nem vonatkozik, az ebben a rendeletben felsorolt kivételektől eltekintve és a tagállamok által a Szerződésnek megfelelően esetlegesen meghozott intézkedések sérelme nélkül;

mivel a Bizottságot tájékoztatni kell abban az esetben, ha egy tagállam a szokatlan piaci fejlemények következményeként úgy véli, hogy szükség lehet védintézkedések bevezetésére;

mivel lényeges, hogy a Közösség szintjén – különösen a megfelelő információk alapján, egy tanácsadó bizottság keretében – sor kerüljön a kiviteli időszakoknak és feltételeknek, a kivitel alakulásának, a gazdasági és kereskedelmi helyzet különböző vonatkozásainak, és amennyiben szükséges, a megteendő intézkedéseknek a vizsgálatára;

mivel az ilyen vizsgálatból szükségesnek bizonyulhat, hogy a Közösség bizonyos kivitelek felett felügyeletet gyakoroljon, vagy hogy az előre nem látott gyakorlat elleni biztosítékként ideiglenes védintézkedéseket vezessenek be; mivel a gyors és hatékony intézkedések szükségessége indokolttá teszi, hogy a Bizottság felhatalmazást kapjon az ilyen intézkedések meghatározására, de a Tanács későbbi álláspontjának sérelme nélkül, amelynek kötelessége a Közösség érdekeinek megfelelő politika elfogadása;

mivel a Közösség érdekei miatt szükségessé vált, hogy bármely védintézkedés elfogadása során tekintettel kell lenni a hatályos nemzetközi kötelezettségekre;

mivel kívánatos, hogy a tagállamok bizonyos körülmények között és kizárólag ideiglenes jelleggel védintézkedések önálló meghozatalára kapjanak lehetőséget;

mivel kívánatos gondoskodni arról, hogy miközben az ilyen védintézkedé sek hatályban vannak, lehetőség legyen konzultációra, amelynek célja az intézkedések hatásainak vizsgálata és annak megítélése, hogy továbbra is fennállnak-e alkalmazásuk feltételei;

mivel kívánatos, hogy bizonyos termékeket ideiglenesen kizárjanak a közösségi liberalizációból mindaddig, amíg a Tanács az ilyen termékekre vonatkozó közös szabályok létrehozásáról nem rendelkezik;

mivel ezt a rendeletet minden termékre – iparira és mezőgazdaságira egyaránt – alkalmazni kell; mivel e rendeletnek ki kell egészítenie a mezőgazdasági piacok közös szervezésének létrehozásáról szóló, valamint a Szerződés 235. cikke alapján elfogadott, a feldolgozott mezőgazdasági termékekre vonatkozó speciális szabályozásokat; mivel kerülni kell az átfedéseket a rendelet és az említett szabályozások rendelkezései között, különösen azok védzáradékai vonatkozásában,

ELFOGADTA EZT A RENDELETET:

I. CÍM

Alapelv

1. cikk

A termékek az Európai Gazdasági Közösségből harmadik országokba szabadon kivihetők, azaz nem esnek semmilyen mennyiségi korlátozás alá, kivéve a jelen rendelet rendelkezéseinek megfelelően alkalmazott korlátozásokat.

II. CÍM

A Közösség tájékoztatási és konzultációs eljárása

2. cikk

Amennyiben bármilyen szokatlan piaci fejlődés következményeként egy tagállam arra a megállapításra jut, hogy szükségessé válhat a III. címben említett védintézkedések bevezetése, értesíti erről a Bizottságot, amely tájékoztatja a többi tagállamot.

3. cikk

(1) Konzultációkra bármikor sor kerülhet, valamely tagállam kérésére vagy a Bizottság kezdeményezésére.

(2) A konzultációkra a 2. cikkben meghatározott értesítés Bizottság általi kézhezvételét követő négy munkanapon belül, de mindenképpen az 5–7. cikkben említett bármely intézkedés bevezetését megelőzően kerül sor.

4. cikk

(1) A konzultációra egy tanácsadó bizottság (a továbbiakban: a bizottság) keretei között kerül sor, amely a tagállamok képviselőiből áll, és abban a Bizottság képviselője látja el az elnöki tisztet.

(2) A bizottság ülését az elnök hívja össze. Az elnök a lehető legrövidebb időn belül ellátja az összes tagállamot a szükséges információkkal.

(3) A konzultáció különösen az alábbiakra vonatkozik:

a) a kiviteli időszakokra és feltételekre, a kivitel alakulására, az érintett termékre vonatkozó gazdasági és kereskedelmi helyzet különböző vonatkozásaira;

b) az esetlegesen foganatosítandó intézkedésekre.

5. cikk

Egy bizonyos termékre vonatkozó gazdasági és kereskedelmi helyzet értékelése céljából a Bizottság felkérheti a tagállamokat, hogy statisztikai adatokkal szolgáljanak az adott termék piacának változásairól, és ennek érdekében a nemzeti jogszabályoknak és a Bizottság által meghatározandó eljárással összhangban felügyeletet gyakoroljanak e termék kivitele felett. A tagállamok megteszik a szükséges lépéseket a Bizottság kéréseinek teljesítésére, és továbbítják a Bizottságnak a kért adatokat. A Bizottság tájékoztatja a többi tagállamot.

III. CÍM

Védintézkedések

6. cikk

(1) Alapvető termékek hiánya által előidézett kritikus helyzet kialakulásának elkerülése vagy egy ilyen helyzet orvoslása érdekében, valamint minden olyan esetben, amikor a Közösség érdekei azonnali beavatkozást igényelnek, a Bizottság valamely tagállam felkérése alapján vagy saját kezdeményezésére a termékek jellegének és az érintett tranzakciók egyéb jellemzőinek figyelembevételével egy termék kivitelét exportengedély benyújtásához kötheti, amelyet a Bizottság által elfogadott rendelkezések, illetve bevezetett keretek szerint adnak meg a Tanács további, a 7. cikknek megfelelő intézkedésének meghozataláig.

(2) A Tanács és a tagállamok értesítést kapnak a megtett intézkedésekről. Az ilyen intézkedések azonnal hatályba lépnek.

(3) Ezek az intézkedések a bizonyos országokba irányuló kivitelre vagy a Közösség bizonyos régióiból származó kivitelre korlátozódhatnak. Az intézkedések a Közösség határai felé már úton lévő árukra nem vonatkoznak.

(4) Amennyiben a Bizottság beavatkozását valamelyik tagállam kérte, a Bizottság a kérelem kézhezvételétől számított öt munkanapon belül hozza meg döntését. Amennyiben a Bizottság úgy dönt, hogy nem ad helyt a tagállam kérésének, haladéktalanul tájékoztatja döntéséről a Tanácsot, amely minősített többséggel ettől eltérő döntést is hozhat.

(5) Valamely tagállam a tagállamok értesítésének napjától számított tizenkét munkanapon belül a Tanácshoz fordulhat az elfogadott intézkedések ügyében. A Tanács minősített többséggel rendelkezhet eltérő intézkedések foganatosításáról.

(6) Amennyiben a Bizottság az (1) bekezdésnek megfelelően jár el, legkésőbb az általa elfogadott intézkedés hatálybalépésétől számított tizenkét napon belül a 7. cikk értelmében a Tanácsnak megfelelő intézkedések meghozatalára tesz javaslatot. Amennyiben a Bizottság által megtett intézkedés hatálybalépését követő hat hét elteltével a Tanács nem hoz döntést erről a javaslatról, az érintett intézkedést visszavontnak kell tekinteni.

7. cikk

(1) Amennyiben a Közösség érdekei ezt megkívánják, a Tanács a Bizottság előterjesztése alapján, minősített többséggel intézkedéseket fogadhat el annak érdekében, hogy:

- megakadályozza a létfontosságú termékek hiánya miatt kialakuló esetleges kritikus helyzetet, vagy orvosoljon egy ilyen helyzetet,

- lehetővé tegye a Közösség vagy az összes tagállam által vállalt nemzetközi kötelezettségek, különösen az alaptermékek kereskedelmére vonatkozó kötelezettségek teljesítését.

(2) Ezek az intézkedések bizonyos országokba irányuló kivitelre vagy a Közösség bizonyos régióiból származó kivitelre korlátozhatók. Az intézkedések a Közösség határai felé úton lévő árukra nem vonatkoznak.

(3) Amennyiben a kivitelre mennyiségi korlátozásokat vezetnek be, különösen az alábbiakat kell figyelembe venni:

- védintézkedés hatálybalépését megelőzően a jelen cím értelmében szokványos kereskedelmi feltételekkel megkötött azon szerződések alapján kivitt árucikkek mennyiségét, amelyekről a Bizottságot az érintett tagállamok a nemzeti jogszabályaiknak megfelelően értesítették, valamint

- a mennyiségi korlátozások bevezetésével a kitűzött cél megvalósítása ne legyen veszélyeztetve.

8. cikk

(1) Amennyiben egy tagállam úgy ítéli meg, hogy felségterületén a 6. cikk (1) bekezdésében a Közösségre vonatkozóan meghatározott helyzetnek megfelelő helyzet jött létre, a tagállam ideiglenes védintézkedésként exportengedély bemutatásához kötheti egy termék kivitelét, amelynek a megadására vonatkozó rendelkezéseket és korlátozó intézkedéseket az érintett tagállam határozza meg.

(2) A tagállam a Bizottságban megfogalmazott vélemények meghallgatása vagy – amennyiben az ügy sürgőssége nem teszi lehetővé egy ilyen eljárás lefolytatását – a Bizottság értesítése után foganatosít ilyen intézkedést. A Bizottság tájékoztatja erről a többi tagállamot.

(3) Az intézkedés elfogadását követően telex útján haladéktalanul tájékoztatják a Bizottságot; ez az értesítés egyenértékű a 6. cikk (4) bekezdésben meghatározott kéréssel. Az intézkedés csak a Bizottság döntésének végrehajtásáig alkalmazható.

(4) A cikk rendelkezései 1972. december 31-éig alkalmazhatók. A Tanács e dátum előtt a Bizottság előterjesztése alapján minősített többséggel dönt a cikk szükséges módosításairól.

9. cikk

(1) Mialatt a 6–8. cikkben említett intézkedések bármelyikét alkalmazzák, a Bizottságban egy tagállam kérésére vagy a Bizottság kezdeményezésére konzultációkra kerül sor. Az ilyen konzultációk célja:

a) az intézkedések hatásainak vizsgálata;

b) annak megállapítása, hogy fennállnak-e még az intézkedés alkalmazásának feltételei.

(2) Amennyiben a Bizottság úgy ítéli meg, hogy a 6. vagy a 7. cikkben meghatározott intézkedések bármelyikének visszavonására vagy módosítására van szükség, a Bizottság az alábbiak szerint jár el:

a) amennyiben a Tanács nem hoz döntést a Bizottság intézkedéséről, a Bizottság azonnali hatállyal módosítja, vagy visszavonja intézkedését, és erről azonnal jelentést készít a Tanács számára;

b) az összes egyéb esetben a Bizottság javaslatot terjeszt a Tanács elé a Tanács által hozott intézkedések visszavonására vagy módosítására. A Tanács minősített többséggel jár el.

IV. CÍM

Átmeneti és záró rendelkezések

10. cikk

Mindaddig, amíg a Tanács a Bizottság előterjesztése alapján, minősített többséggel eljárva be nem vezeti az e rendelet mellékletében felsorolt termékekre vonatkozó közös szabályokat, a Közösségből származó termékek kivitelének szabadságára vonatkozó, az 1. cikkben meghatározott alapelv ezekre a termékekre nem alkalmazható.

11. cikk

Ez a rendelet az egyéb közösségi rendelkezések sérelme nélkül nem zárja ki annak lehetőségét, hogy egy tagállam mennyiségi korlátozásokat vezessen be, vagy alkalmazzon bizonyos termékek kivitelére a következő indokok alapján: közerkölcs, közérdek vagy közbiztonság védelme; emberek életének és egészségének védelme, állat- és növényvédelem; művészeti, történelmi vagy régészeti értéket képviselő nemzeti kincsek védelme, vagy ipari és kereskedelmi tulajdon védelme.

12. cikk

(1) Ez a rendelet nem sérti a mezőgazdasági piacok közös szervezésének létrehozásáról szóló szabályozásokat vagy a Szerződés 235. cikke szerint a feldolgozott mezőgazdasági termékekre vonatkozóan elfogadott különös szabályozások alkalmazását; a rendeletet az említett szabályozások kiegészítéseként alkalmazzák.

(2) Az említett szabályozások hatálya alá tartozó termékek esetében azonban a 6. és 8. cikk rendelkezései nem alkalmazhatók azokra a termékekre, amelyekre nézve a Közösség harmadik országokkal folytatott kereskedelmére vonatkozó szabályai rendelkeznek a kivitel mennyiségi korlátozásának alkalmazásáról. Az 5. cikk rendelkezései nem vonatkoznak azokra a termékekre, amelyek vonatkozásában az ilyen szabályok kiviteli engedély bemutatását vagy egyéb kiviteli okmány beszerzését írják elő.

13. cikk

Ez a rendelet 1969. december 31-én lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1969. december 20-án.

a Tanács részéről

az elnök

H. J. De Koster

--------------------------------------------------

MELLÉKLET

KVT-vámtarifaszám | Árumegnevezés |

1 | 2 |

06.01 | Hagyma, gumó, gumós gyökér, gyökércsíra és rizóma vegetatív nyugalmi állapotban, fejlődésben, növekedésben (vegetációban) vagy virágzásban: |

A | –Vegetatív nyugalmi állapotban … |

06.02 | Más élő növény beleértve a fát, bokrot és cserjét is, dugvány, oltvány és oltógally: |

ex A | –Nem gyökeres dugvány komlóból: |

07.01 | Zöldség frissen vagy hűtve: |

A | –Burgonya |

07.05 | Szárított hüvelyes zöldség kifejtve, hántolva vagy felesen is: |

ex A | –Bab vetési célra |

–Vetemény- és takarmányborsó vetési célra |

–Lóbab (Vicia faba var. minor) vetési célra |

–Nagy szemű disznóbab (Vicia faba var. major) vetési célra |

09.01 | Kávé nyersen, pörkölve vagy koffeinmentesen is; kávéhéj és burok; bármilyen arányban valódi kávét tartalmazó pótkávé: |

A | –Kávé |

12.03 | Mag, gyümölcs és spóra vetési célra |

12.05 | Cikóriagyökér frissen vagy szárítva, egyben vagy darabolva, pörköletlen |

14.01 | Elsősorban fonatkészítésre használatos növényi anyag (pl. tisztított, fehérített vagy festett gabonaszalma, kosárfűz, nád, gyékény, rotangnád, bambusznád, rafia és hárskéreg): |

B | –Bambusznád, nád és hasonló |

14.05 | Másutt nem említett növényi eredetű termék: |

ex B | Laminária, zuzmó, karragén, tengeri moszat, gelidium |

21.02 | Kávé-, tea- vagy matétea-kivonat, -eszencia és -koncentrátum és e kivonaton, eszencián, koncentrátumon alapuló készítmények: |

ex A | –Kávékivonat, -eszencia és -koncentrátum pótkávé hozzáadása nélkül |

ex 23.05 | Borseprő; nyers borkő: Borseprő 6 tömegszázaléknál kevesebb bortartalommal, nyers borkő |

26.03 | Fémet vagy fémvegyületeit tartalmazó hamu és üledék (a vas- vagy acélgyártásnál keletkező hamu és üledék kivételével) |

27.09 | Nyers kőolaj és bitumenes ásványokból előállított nyersolaj |

27.10 | Kőolaj és bitumenes ásványokból előállított olaj, a nyers kivételével; másutt nem említett olyan készítmény, amely legkevesebb 70 tömegszázalékban kőolajat vagy bitumenes ásványokból előállított olajat tartalmaz, és amelynek ez az olaj a lényeges alkotórésze; olajhulladék: |

A | –Könnyűpárlatok |

B | –Középpárlatok |

ex C | –Nehézpárlatok órához használt kenőolajok kivételével és hasonlók, legfeljebb 250g nettó tömegű olajat tartalmazó kis tartályban |

28.38 | Szulfátok (beleértve a timsókat is) és perszulfátok: |

ex A II | –Rézszulfát |

ex 29.40 | Enzimek Tejoltó juhból vagy kecskéből |

31.03 | Ásványi vagy vegyi foszfát trágyázószer: |

A I | –Bázikus salak |

36.06 | Gyufa |

ex | –Magánfogyasztó számára készült |

37.04 | Megvilágított de nem előhívott fényérzékeny lemez és film, negatív vagy pozitív: |

ex A I | –30 m hosszúságot meghaladó perforált mozgófényképészeti film; negatív; köztes pozitív |

ex A II | –30 m hosszúságot meghaladó perforált mozgófényképészeti film; pozitív |

37.06 | Megvilágított és előhívott mozifilm, amely csak hangfelvételt tartalmaz, negatív vagy pozitív |

ex 37.07 | Más megvilágított és előhívott mozifilm, hangfelvétellel is, negatív vagy pozitív: Mozgófényképészeti játékfilm |

41.01 | Nyersbőr (kezeletlenül, sózva, szárítva, pácolva vagy meszezve), hasítva is, a gyapjúban juhbőrrel |

41.02 | Szarvasmarhafélék (beleértve a bivalyt is) bőre és lófélék bőre, a 41.06, 41.07 és 41.08 vtsz. alá besorolt bőr kivételével |

ex A | –Szarvasmarhafélék bőre, cserzésnél nem tovább kikészítve |

41.09 | Bőráruk előállítására nem alkalmas bőrdarabok és -hulladékok kikészített mesterséges, rekonstruált vagy pergamentált bőrből; kikészített bőr pora és lisztje |

ex 43.01 | Nyers szőrme: Nyúlból és borzból |

ex 44.01 | Tűzifa hasáb, tuskó, rőzse, köteg formában; fahulladék beleértve a fűrészport is: Tűzifa tűlevelű fából és fenyőből és tűlevelű fa gyaluforgácsa |

44.03 | Gömbfa, kérgezetten is vagy durván faragva: |

B | –Más |

44.04 | Fa, kettő vagy négy oldalán durván faragva, de tovább nem megmunkálva |

ex B | –Más a nyárfa kivételével |

44.05 | Hosszában fűrészelt, vágott vagy hántolt, de tovább nem megmunkált, 6 mm-nél vastagabb fa: |

ex B | –Tűlevelű fából, doboz, szita, rosta és hasonló készítéshez használható kisméretű lemez kivételével |

44.07 | Vasúti vagy villamosvasúti talpfa |

ex 46.03 | Kosáráru, fonásáru és fonásanyagból közvetlenül kész alakban előállított más áru és a 46.01 vagy 46.02 vtsz. alá tartozó anyagokból készült áru; luffából (szivacstök) készült áru: Borítás palackhoz vagy flaskához |

47.02 | Csak papírgyártás céljára alkalmas papír- és kartonhulladék; papír- vagy kartontörmelék |

50.01 | Legombolyításra alkalmas selyemhernyógubó |

54.01 | Len nyersen vagy megmunkálva, de nem fonva; lenkóc és hulladék (beleértve a foszlatott anyagot is) |

58.04 | Bolyhos szövet és zseníliaszövet (a frottírtörölköző-, az 55.08 vtsz. alá tartozó hasonló frottírszövet és az 58.05 vtsz. alá tartozó szövet kivételével): |

ex B | –Pamutbársony, sima |

ex 70.10 | Üvegballon (fonatos is), üvegpalack, konzervüveg, cső alakú tartály és más hasonló üvegtartály áru szállítására vagy csomagolására; dugasz, fedő és más lezáró üvegből: Üvegballon (fonatos is) és üvegflaska legfeljebb 5 liter űrtartalommal |

ex 71.01 | Gyöngy megmunkálva is, de nem felfűzve, foglalat vagy szerelés nélkül (kivéve, ha az osztályozatlan gyöngyöt a szállítás megkönnyítésére ideiglenesen fűzték fel): Gyöngy nem megmunkálva |

71.02 | Drágakő és féldrágakő, nem megmunkálva, csiszolva vagy másképp megmunkálva de nem felfűzve, foglalat vagy szerelés nélkül; (kivéve, ha az osztályozatlan drágakövet a szállítás megkönnyítésére ideiglenesen fűzték fel) |

71.07 | Arany beleértve a platinával bevont aranyat is, megmunkálatlanul vagy félgyártmány alakban |

71.09 | Platina és ötvözetei megmunkálatlanul vagy félgyártmány alakban: |

71.11 | Nemesfém megmunkálási hulladéka, törmeléke, maradéka |

ex 72.01 | Érme: Forgalomból kivont érme |

74.01 | Nyers nikkel (szulfid-fémkeverék), pörkölt nikkelérc és a nikkelkohászat más közbeeső terméke, megmunkálatlan nikkel (az elektrogalvanizált anód kivételével), nikkelhulladék és -törmelék |

75.02 | Megmunkált rúd és szögvas, idomvas és szelvény nikkelből; nikkelhuzal |

ex A | Megmunkált rúd és szögvas, idomvas és szelvény nikkelből; lamészövet, díszítőpaszomány, paszomány és dísz készítésére használt fémszálat nem tartalmazó nikkelhuzal 10 %-nál több de legfeljebb 50 % nikkelt tartalmazó nikkelötvözetbőlLegalább 50 % nikkelt tartalmazó nikkelötvözetből |

75.03 | Megmunkált nikkellap, -lemez, -szalag és -fólia; nikkelpor és -pehely: |

ex A | –Lamészövet, díszítőpaszomány, paszomány és dísz készítésére használt fémszálat vagy -szalagot nem tartalmazó lap, lemez, szalag és fólia10 %-nál több de legfeljebb 50 % nikkelt tartalmazó nikkelötvözetbőlLegalább 50 % nikkelt tartalmazó nikkelötvözetből |

ex B | –Nikkelpehely |

75.04 | Nikkelcső és nyersdarab nikkelből, üreges rúd és csőszerelvény (pl. csőkapcsoló, könyökdarab, csőkulcs és karima) nikkelből: |

A | –Cső és nyersdarab, üreges rúd |

75.05 | Galvanizáló anód, nikkelből, megmunkált is, elektrolízissel előállított anódokat is beleértve |

76.01 | Megmunkálatlan alumínium; alumíniumhulladék és -törmelék: |

B | – Hulladék és törmelék |

77.01 | Megmunkálatlan magnézium; magnéziumhulladék (az egységes méretű fémhulladék kivételével) és -törmelék: |

B | –Hulladék és törmelék |

78.01 | Megmunkálatlan ólom (beleértve az ezüsttartalmú ólmot is);-törmelék: |

B | –Hulladék és törmelék |

79.01 | Megmunkálatlan cink; cinkhulladék és -törmelék: |

B | –Hulladék és törmelék |

ex 80.01 | Megmunkálatlan ón; ónhulladék és -törmelék: Hulladék és törmelék |

81.04 | Más nem nemesfém, megmunkált vagy megmunkálatlan és ebből készült áru; cermet, megmunkált vagy megmunkálatlan és ebből készült áru: |

ex IJ I | –Antimonhulladék és -törmelék |

86.09 | Vasúti mozdony vagy villamos-motorkocsi és sínhez kötött más jármű alkatrésze: |

ex C | –Tengelyre szerelt kerék, tengely, kerék, fém kerékpánt, abroncs, kerékagy és vasúti jármű kerekének más része, használt |

88.02 | Légi jármű, vitorlázó repülő és sárkányrepülő; forgó (rotáló) ejtőernyő: |

ex B | –Használt légi jármű |

ex 89.01 | A 89.02 és 89.05 vtsz. alá nem tartozó hajó, csónak és más vízi jármű: |

ex B I | – Tengerjáró |

89.04 | Bontásra (szétszerelésre szánt) hajó, csónak és más vízi jármű: |

ex 91.01 | Zsebóra, karóra és más hasonló óra (stopperóra is): Zsebóra horgonygátszerkezettel |

ex 91.07 | "Kisóraszerkezet" (beleértve a stopperóra-szerkezetet is) összeszerelve: "Kisóraszerkezet" (beleértve a stopperóra-szerkezetet is) összeszerelve, horgonygátszerkezettel |

91.11 | Más óraalkatrész: |

C | –"Kisóraszerkezet" nem összeszerelve |

E | –Nyers "kisóraszerkezet" |

92.10 | Hangszerek alkatrészei és tartozékai (a húrok kivételével), beleértve a hengert gépzongorához és a mechanikus szerkezetet zenélődobozhoz is; metronóm, mindenfajta hangvilla és hangolósíp: |

ex B | –Síp, hangnyelv, billentyű, fújtató és harmonika más részei |

--------------------------------------------------